Hanna Birna Kristjánsdóttir , innanríkisráðherra , gagnrýnir seinagang við rannsókn á lekamálinu svokallaða í bréfi til Tryggva Gunnarssonar , Umboðsmanns Alþingis . Bréfið hefur verið birt á vef innanríkisráðuneytisins en Tryggvi sendi fyrirspurn á ráðherra eftir að hafa rætt um málið við Stefán Eiríksson og Sigríði Friðjónsdóttur ríkissaksóknara . Hanna Birna segist ekki hafa hafta óeðlileg afskipti af rannsókn málsins en embætti ríkissasóknara hefur það nú til meðferðar og hefur ákvörðun um hvort ákært verði í málinu , sem varðar meintan leka á persónuupplýsingum um hælisleitandann Tony Omos , ekki verið tekin . Auglýsing Í bréfi sínu segir Hanna Birna að langur rannsóknartími hafa verið bagalegur fyrir sig . „ Þegar rannsókn málsins hófst gaf ég út þá yfirlýsingu að ég myndi ekki tjá mig um málið fyrr en henni væri lokið , enda ekki við hæfi að ráðherra lögreglumála tjáði sig opinberlega um rannsókn á meðan hún stæði yfir . Meðal annars af þessari ástæðu hefur sá langi tími sem rannsóknin hefur tekið verið bagalegur og t.a.m. takmarkað möguleika mína til að svara ítrekuðum árásum sem ég hef orðið fyrir á opinberum vettvangi . “ Hanna Birna segist hafa átt fjóra fundi með Stefáni Eiríkssyni og að lekamálið hafi meðal annars borið á góma á þeim fundum . „ Ekki er haldin skrá yfir þau samskipti og því er mér ekki unnt að leggja fram gögn til að upplýsa um tilvik þeirra [...] Í þeim tilvikum sem rannsóknina hefur borið á góma í samskiptum mínum við lögreglustjórann hefur það snúið að þeirri viðleitni ráðuneytisins að greiða fyrir rannsókn málsins . Er hér fyrst og fremst um að ræða atriði sem snerta upplýsingaöflun lögreglunnar frá ráðuneytinu til að hægt sé að ljúka rannsókninni eins fljótt og unnt er . Sérstaklega hef ég spurt um öryggi þeirra gagna sem lögreglan hefur fengið aðgang að hér innan ráðuneytisins og varða umrædda rannsókn ekki með nokkrum hætti . Þá hef ég spurt lögreglustjóra hvenær vænta mætti þess að rannsókninni lyki . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .